CELEX: 62011TA0638
Language: bg
Date: 2013-10-15 00:00:00
Title: Дело T-638/11: Решение на Общия съд от 15 октомври 2013 г. — European Dynamics Belgium и др./EMA (Обществени поръчки за услуги — Процедура на EMA за възлагане на обществени поръчки — Доставка на услуги по поддръжката на програмни приложения — Отхвърляне на офертата на оферент — Критерии за възлагане — Задължение за мотивиране — Спазване на критериите за възлагане, установени в спецификацията — Въвеждане на вторични критерии в рамките на критериите за възлагане — Достъп до документите)

30.11.2013   
            
            
               BG
            
            
               Официален вестник на Европейския съюз
            
            
               C 352/13
            
         Решение на Общия съд от 15 октомври 2013 г. — European Dynamics Belgium и др./EMA
   (Дело T-638/11) (1)
   
   (Обществени поръчки за услуги - Процедура на EMA за възлагане на обществени поръчки - Доставка на услуги по поддръжката на програмни приложения - Отхвърляне на офертата на оферент - Критерии за възлагане - Задължение за мотивиране - Спазване на критериите за възлагане, установени в спецификацията - Въвеждане на вторични критерии в рамките на критериите за възлагане - Достъп до документите)
   2013/C 352/24
   Език на производството: гръцки
   
      Страни
   
   
      Жалбоподатели: European Dynamics Belgium SA (Брюксел, Белгия); European Dynamics Luxembourg SA (Етелбрюк, Люксембург); Evropaïki Dynamiki — Proigmena Systimata Tilepikoinonion Pliroforikis kai Tilematikis AE (Атина, Гърция); и European Dynamics UK Ltd (Лондон, Обединено кралство) (представител: V. Christianos, адвокат)
   
      Ответник: Европейска агенция по лекарствата (EMA) (Лондон, Обединено кралство) (представители: първоначално V. Salvatore, впоследствие T. Jabłoński и C. Maignen, подпомагани от H.-G. Kamann и E. Arsenidou, адвокати)
   
      Предмет
   
   От една страна, отмяна на Решение EMA/787935/2011 на EMA от 3 октомври 2011 г., с което се отхвърля офертата, подадена от жалбоподателите във връзка с открита процедура за възлагане на обществена поръчка EMA/2011/05/DV, и от друга страна, отмяна на Решение EMA/882467/2011 на изпълняващия длъжността изпълнителен директор на ЕМА от 9 ноември 2011 г., с което потвърдителното заявление на жалбоподателите за достъп до документите по процедурата за възлагане на обществена поръчка относно състава на комисията за оценка на офертите е отхвърлена.
   
      Диспозитив
   
   
               1.
            
            
               Отменя Решение EMA/787935/2011 на Европейската агенция по лекарствата (EMA) от 3 октомври 2011 г., с което е отхвърлена офертата, представена от European Dynamics Belgium SA, European Dynamics Luxembourg SA, Evropaïki Dynamiki — Proigmena Systimata Tilepikoinonion Pliroforikis kai Tilematikis AE и European Dynamics UK Ltd в рамките на откритата процедура за възлагане на обществена поръчка EMA/2011/05/DV.
            
         
               2.
            
            
               Отпада основанието за произнасяне по искането за отмяна на Решение EMA/882467/2011 на изпълняващия длъжността изпълнителен директор на EMA от 9 ноември 2011 г., с което е отхвърлено потвърдителното заявление на жалбоподателите за достъп до документите по процедурата за възлагане на обществената поръчка относно състава на комисията за оценка на офертите.
            
         
               3.
            
            
               Осъжда ЕМА да понесе съдебните разноски.
            
         
      (1)  ОВ C 49, 18.2.2012 г.